CELEX: 32016R2362
Language: ro
Date: 2016-12-20 00:00:00
Title: Regulamentul de punere în aplicare (UE) 2016/2362 al Comisiei din 20 decembrie 2016 de rectificare a Regulamentului de punere în aplicare (UE) 2016/2073 în ceea ce privește suma disponibilă pentru Franța pentru rambursarea creditelor reportate din exercițiul financiar 2016

22.12.2016   
            
            
               RO
            
            
               Jurnalul Oficial al Uniunii Europene
            
            
               L 350/18
            
         REGULAMENTUL DE PUNERE ÎN APLICARE (UE) 2016/2362 AL COMISIEI
   din 20 decembrie 2016
   de rectificare a Regulamentului de punere în aplicare (UE) 2016/2073 în ceea ce privește suma disponibilă pentru Franța pentru rambursarea creditelor reportate din exercițiul financiar 2016
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European Și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6),
   după consultarea Comitetului pentru fondurile agricole,
   întrucât:
   
               (1)
            
            
               Regulamentul de punere în aplicare (UE) 2016/2073 al Comisiei (2) stabilește sumele puse la dispoziția statelor membre în vederea rambursării către beneficiarii finali în exercițiul financiar 2017. Aceste sume corespund reducerii disciplinei financiare aplicată efectiv de statele membre în decursul exercițiului financiar 2016 pe baza declarațiilor statelor membre privind cheltuielile efectuate în perioada 16 octombrie 2015-15 octombrie 2016.
            
         
               (2)
            
            
               În ceea ce privește Franța, s-a produs o eroare în sistemul informatic al Comisiei care tratează declarațiile statelor membre în vederea stabilirii sumelor brute reprezentând cheltuielile care fac obiectul disciplinei financiare. Eroarea respectivă a avut ca rezultat aplicarea cu titlu de disciplină financiară a unei sume eronate și, prin urmare, comiterea unei erori cu privire la suma pusă la dispoziție pentru rambursare în Franța. Eroarea nu afectează sumele stabilite pentru alte state membre.
            
         
               (3)
            
            
               În vederea asigurării conformității cu temeiul juridic pentru rambursare și pentru a se asigura protecția intereselor financiare ale Uniunii, suma pusă la dispoziție pentru rambursare în Franța ar trebui corectată.
            
         
               (4)
            
            
               În consecință, suma totală aplicată cu titlu de disciplină financiară de către statele membre în cursul exercițiului financiar 2016, astfel cum se menționează la considerentul 5 din Regulamentul de punere în aplicare (UE) 2016/2073, este de 433 de milioane EUR.
            
         
               (5)
            
            
               Prin urmare, Regulamentul de punere în aplicare (UE) 2016/2073 ar trebui rectificat în consecință.
            
         
               (6)
            
            
               Întrucât corectarea realizată prin prezentul regulament afectează aplicarea Regulamentului de punere în aplicare (UE) 2016/2073, care se aplică de la 1 decembrie 2016, prezentul regulament ar trebui să se aplice, de asemenea, începând cu data de 1 decembrie 2016,
            
         ADOPTĂ PREZENTUL REGULAMENT:
   Articolul 1
   În anexa la Regulamentul de punere în aplicare (UE) 2016/2073, rubrica privind Franța se înlocuiește cu următorul text:
   
      
                  „Franța
               
               
                  88 824 479 ”
               
            
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 decembrie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2016.
      
         
            Pentru Comisie,
         
         
            pentru președinte
         
         Jerzy PLEWA
         
            Director general
         
         
            Direcția Generală Agricultură și Dezvoltare Rurală
         
      
   
   
      (1)  JO L 347, 20.12.2013, p. 549.
   
      (2)  Regulamentul de punere în aplicare (UE) 2016/2073 al Comisiei din 23 noiembrie 2016 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2016 (JO L 320, 26.11.2016, p. 25).